ከፍተኛ አመራሩ ህዝብን የጠቀመውን ያህል ሲበድለው መቆየቱን ህወሓት አስታወቀ
የከፍተኛ አመራር ወደ ገዢ-መደብነት የሚያሸጋገር ዓቅም ፈጥሮ እንደነበርና ህዝቡን የጠቀመውን ያህል ሲበድለው መቆየቱን 7ኛው የከፍተኛ አመራር ድርጅታዊ ኮንፈረንስ ሲያጠናቅቅ ህወሓት ባወጣው የአቋም መግለጫ አስታወቀ ፡፡ህዝባዊ ወያነ ሓርነት ትግራይ ባለፉት ሰባት ቀናት በቆየበት ጥልቅ ግምገማው ችግሮቹ ያለ ምህረት መገምገሙን ትናንት በመቐለ ከተማ ባወጣው ባለ 12 የአቋም መግለጫ ገልጿል ፡፡አመራሩ በሀገሪቱን አስገራሚ ድል ያስመዘገበውን ያህል በዛው ልክ ራሱ በፈጠረው ችግር ህዝብና አገር ከፍተኛ ችግር በመክተት ፣ውድመት፣ሞትና መፈናቀል ማስከተሉን አረጋግጧል ፡፡ከፍተኛ አመራሩ ህዝብ በመሪ ድርጅቱና በመንግስቱ የነበረው ተስፋ ማጣጣም የጀመረው ልማትና ሰላም እንዲያጣ መጪ ዕድሉ ጨልሞ እንዲታየው ማድረጉንም ነው መግለጫው ያመለከተው ፡፡የ7ኛው ድርጅታዊ ተሳታፊዎች እንደዚህ ዓይነቱ ክህደት፣አብዮታዊ ስብእናውን የሚሸረሽር ብልሽት በጣም እንዳሳዘናቸውና በፈጸሙት በደል ልክ ደግሞ ህዝብን በተግባር ለመካስ ቃላቸው ማደሳቸውን አረጋግጠዋል፡፡አመራሮቹ ይህ ቃላቸውን ባይፈጽሙ ደግሞ ተመሳሳይ የመታደስ ዕድል እንደማያገኙ ነው የገለጸው፡፡በተደረገው ግምገማ መሰረት በቀጣይ በየደረጃው በመገምገም ሂስ ግለሂስ ይበልጥ በማጥለቅ ቀጣይ የማስተካከከያ እርምጃ በመውሰድ ጠንካራ እንቅስቃሴ እንደሚያደርጉ መግለጫው አስታውቋል ፡፡